钦定古今图书集成/明伦汇编/闺媛典/第139卷 > 王渭妻胡氏
## 钦定古今图书集成/明伦汇编/闺媛典/第139卷 > 王渭妻胡氏

按《萧山县志》：胡氏，儒士王渭妻。年十九归渭。半载渭
亡，胡泣谓人曰：“我分即死，今有遗腹，倘生男，当与抚
养，否则不敢求生。”未几，生子坤，翁寻呕血死，家业陵
替。或劝改适，胡峻拒不纳，励志愈坚。坤长生三子而
死，胡率妇守节，以育其孙。平居足不履户外，屏绝纨
绮，虽嫁娶吉事，未尝服彩。年八十馀，犹勤纺绩。邑令
上其事，旌之。